cyanic-selkie/wikianc huggingface dataset:
กลาวันติณทุรคะ
การไต่เขา
การไต่เขาขึ้นไปบนยอดของกลาวันติณทุรคะเป็นหนึ่งในการไต่เขาที่ท้าทายและยากที่สุดในเทือกเขาฆาฏตะวันตตก การไต่เขาระยะทาง 3 กิโลเมตรเริ่มต้นจากหมู่บ้านฐากูรวตี (Thakurwadi) ในกรชัต หลังจากสองกิโลเมตรจะเป็นทางแยกไปยังกลาวันติณ อีกทางหนึ่งไปประพัลคท เส้นทางไปยอดของกลางันติณมีความชันประมาณ 60 องศา ไต่ขึ้นไปตามบันไดที่เจาะเข้าไปในเขาซึ่งขั้นหนึ่งอาจสูงได้ถึง 60 เซนติเมตร
อุบัติเหตุถึงชีวิต
ในเดือนธันวาคม 2016 นักไต่เขาชาวไฮเดอราบาด วัย 27 ปี รจิตา คุปตะ กโนทิยา (Rachita Gupta Kanodia) เสียชีวิตขณะไต่เขาไปกลางันติณและประพัลคท ร่างของเธอถูกพบในอีก 10 วันให้หลัง และในเดือนกุมภาพันธ์ 2018 นักไต่เขาชาวปูเณ วัย 27 เจตัน ธนเท (Chetan Dhande) ตกเขาเสียชีวิตจากความสูงที่ห่างจากยอดของกลาวันติณ 4.5 เมตร ผู้ที่ไต่เขาในเวลาเดียวกันล้วนเห็นเหตุการณ์ และร่างของเขาถูกพบในสี่ชั่วโมงให้หลัง
นับจากนั้นมา ทางการอินเดียเริ่มพิจารณามาตรการความปลอดภัยให้แก่ผู้ไต่เขากลาวันติณ โดยเริ่มจากการเก็บค่าธรรมเนียม 20 รูปี พร้อมให้ผู้ไต่เขาระบุข้อมูลส่วนบุคคลไว้กับเจ้าหน้าที่, ปิดไม่ให้มีการไต่เขาในเวลา 17 - 6 นาฬิกา และบังคับให้ผู้ไต่เขาต้องจ้างมัคคุเทศก์ติดตัวที่ราคา 50 รูปี ซึ่งเป็นชาวบ้านในพื้นที่ราว 50 คนที่ทางการเข้ามาฝึกฝนให้แล้ว นอกจากนี้ทางการยังไม่อนุญาตให้นำุงพลาสติกและขวดพลาสติกเข้าในบริเวณเพื่อป้องกันปัญหาขยะและสิ่งแวดล้อม
ปุ๋ยหมัก
ปุ๋ยหมัก คือปุ๋ยที่ได้จากการหมักสารอินทรีย์ให้สลายตัวผุพังตามธรรมชาติ โดยนำสิ่งเหล่านั้นมากองรวมกัน รดน้ำให้ชื้น แล้วปล่อยทิ้งไว้ให้เกิดการย่อยสลายตัวโดยกิจกรรมของจุลินทรีย์ จึงนำไปใช้ปรับปรุงดิน
สภาผู้แทนราษฎรไทย ชุดที่ 2
สมาชิกสภาผู้แทนราษฎรไทย ชุดที่ 2 (10 ธันวาคม พ.ศ. 2480 - 11 กันยายน พ.ศ. 2481) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 182 คน โดยประเภทที่ 1 มาจากการเลือกตั้ง ซึ่งแบ่งเขตทั้งหมด 78 คนจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 การเลือกตั้งครั้งนี้เป็นการเลือกตั้งทางตรง แบบรวมเขต ครั้งแรก ถือเกณฑ์ราษฎร 100,000 คน ต่อผู้แทนราษฎร 1 คน ได้สมาชิกสภาผู้แทนราษฎร จำนวน 78 คน และมีการแต่งตั้งเพิ่ม 13 คน
ประเภทที่ 2 มาจากการแต่งตั้งซึ่งเป็นชุดที่ดำรงตำแหน่งต่อเนื่องมาจากสภาผู้แทนราษฎรไทย ชุดที่ 1
ประเภทที่ 2
ดำรงตำแหน่งต่อเนื่องมาจาก สภาผู้แทนราษฎรไทย ชุดที่ 1
ผู้ดำรงตำแหน่ง
ประธานสภาผู้แทนราษฎร พระยามานวราชเสวี
รองประธานสภาผู้แทนราษฎร คนที่หนึ่ง พระยาวิทุรธรรมพิเนตุ
รองประธานสภาผู้แทนราษฎร คนที่สอง พันเอกพระประจนปัจจนึก (ออกจากตำแหน่ง พ.ศ. 2481)
จังหวัดโอบ
โอบ (Aube, ) เป็นจังหวัดที่ตั้งอยู่ในแคว้นกร็องแต็สต์ในประเทศฝรั่งเศส ตัวจังหวัดตั้งอยู่ทางตะวันออกเฉียงเหนือของประเทศ โดยมีทรัวเป็นเมืองหลัก จังหวัดนี้มีประชากร 310,242 คน (2019)
ดินแดนที่เป็นโอบตกมาเป็นของฝรั่งเศสครั้งแรกในปี ค.ศ. 843 จากข้อตกลงในสนธิสัญญาแวร์เดิง
ประขากร
จังหวัดโอบมีประชากร 310,242 คน โดยมากกว่าหนึ่งในสาม (137,500 คน) อาศัยอยู่ในเขตเมืองทรัว (2019)
กลุ่มอายุ
'''จำนวนร้อยละของกลุ่มอายุในจังหวัดโอบ ค.ศ. 2017''' ข้อมูล: อีนเซ
ชีววิทยาทางทะเล
มหาสมุทรเป็นบ้านของสิ่งมีชีวิตมากมายบนโลกนี้ ทว่าเพราะขนาดที่ใหญ่และความซับซ้อนของมหาสมุทรนั้นทำให้มีหลายๆส่วนที่ยังไม่ถูกสำรวจ ทั้งนี้เราจึงไม่สามารถคาดเดาจำนวนสิ่งมีชีวิตที่อยู่ในมหาสมุทรทั้งหมดได้  ประมาณ 71% ของพื้นผิวโลกนั้นครอบคลุมด้วยมหาสมุทร ที่อยู่ของสิ่งมีชีวิตใต้น้ำที่มีการศึึกษาในชีววิทยาทางทะเลนั้นมีหลากหลายตั้งแต่ ในชั้นบางๆของแรงตึงผิว ระหว่างน้ำและชั้นบรรยากาศ ซึ่งเป็นที่อยู่อาศัยของสิ่งมีชีวิตและไม่มีชีวิตเล็กๆ ไปจนถึง ร่องลึกก้นสมุทร ซึ่งสามารถมีความลึกได้มากกว่า 10,000 เมตรใต้ผิวน้ำ โดยจำเพาะตัวอย่างของที่อยู่อาศัยมีเช่น พืดหินปะการัง ป่าสาหร่ายเคลป์ (kelp forests) ทุ่งหญ้าทะเล ภูเขาไฟใต้น้ำ ปล่องไฮโดรเทอร์มอล แอ่งหิน พื้นโคลน พื้นทราย และ พื้นหินใต้ทะเล รวมไปถึงพื้นน้ำ (pelagic zone) ซึ่งปราศจากของแข็งและมีเพียงผิวน้ำที่เป็นขอบเขตที่สังเกตได้ สิ่งมีชีวิตที่ศึกษาก็มีตั้งแต่ ที่มีขนาดเล็กมากอย่าง แพลงก์ตอนพืช และ แพลงก์ตอนสัตว์ ไปจนถึง สัตว์ในไฟลัม ซีทาเซียซีทาเซีย (อันดับวาฬและโลมา) ซึ่งมีขนาดลำตัวยาวได้ถึง 30 เมตร หรือ 98 ฟุต
ทั่วโลกนั้นมีสิ่งมีชีวิตในทะเลเป็นทั้งแหล่งอาหาร แหล่งยา และแหล่งวัตถุดิบ รวมไปถึงเป็นสิ่งที่ส่งเสริม นันทนาการ และ การท่องเที่ยว โดยพื้นฐานแล้ว สิ่งมีชีวิตในทะเลนั้นช่วยกำหนดธรรมชาติของโลก โดยช่วยสร้างสมดุลใน วัฏจักรออกซิเจน และยังมีส่วนช่วยกำกับภูมิอากาศของโลก  นอกจากนั้นสิ่งมีชีวิตในทะเลยังช่วยสร้างและปกป้องชายฝั่ง อีกด้วย
สัตว์ทะเลหลายๆสปีชีส์นั้นมีความสำคัญในเชิงเศรษฐกิจ เช่น สัตว์น้ำที่สามารถนำมาเป็นอาหารได้ ทั้งนี้ในปัจจุบันนั้นทุกๆวันได้มีการศึกษาและค้นพบมากมายเกี่ยวกับความสัมพันระหว่างสิ่งมีชีวิตในทะเลและวัฏจักรที่สำคัญต่อธรรมชาติต่างๆ เช่น วัฏจักรคาร์บอน และ วัฏจักรของอากาศ และ การถ่ายเทของพลังงานผ่านระบบนิเวศ
ประวัติศาสตร์
การศึกษาของชีววิทยาทางทะเลในยุกแรกเริ่มนั้นสามารถย้อนไปถึงสมัยของ อริสโตเติล (พ.ศ. 160 - พ.ศ. 222) ผู้ที่เป็นคนปูพื้นฐานของการค้นพบที่ยิ่งใหญ่เป็นสมัยแรกๆ  ในปี พ.ศ. 2311 นั้น Samuel Gottlieb Gmelin (พ.ศ. 2287 – พ.ศ.2317) ได้ตีพิมพ์หนังสือที่ชื่อว่า Historia Fucorum ซึ่งเป็นผลงานชิ้นแรกที่เกี่ยวกับ สาหร่ายทะเล (marine algae) และเป็นหนังสือเล่มแรกของชีววิทยาทางทะเลที่ใช้ ระบบการเรียกชื่อสิ่งมีชีวิตแบบทวินาม ของ คาโรลัส ลินเนียส โดยยังมีการใส่ภาพประกอบของสาหร่ายทะเลที่ในขณะที่กำลังพับใบอยู่ด้วย  หลังจากนั้น เอ็ดเวิร์ด ฟอร์บส์ (Edward Forbes) (พ.ศ. 2358 – พ.ศ.2397) นักธรรมชาติวิทยาชาวอังกฤษ ถือได้ว่าเป็นผู้ก่อตั้งวิทยาศาสตร์ของชีววิทยาทางทะเล  และทำให้การศึกษาเกี่ยวกับมหาสมุทรและชีววิทยาทางทะเลได้เติบโตอย่างรวดเร็วตั้งแต่ช่วงปี พ.ศ. 2443 เป็นต้นมา
ธิติมา สังขพิทักษ์
ธิติมา สังขพิทักษ์ ชื่อเล่น แหม่ม (เกิด 27 เมษายน พ.ศ. 2501) ที่กรุงเทพมหานคร เป็นนักแสดงภาพยนตร์ ละครโทรทัศน์ และละครเวทีชาวไทย  ปัจจุบันเป็นผู้จัดละครของค่ายโนพรอบเล็ม และฟีล กูด เอ็นเทอร์เทนเมนท์ ทางช่อง 3 เป็นบุตรของนายสามัคคี และนางอัญญา สังขพิทักษ์ มีลูกพี่ลูกน้องเป็นนักแสดงคือ สุขุมาภรณ์ สุทธิศรีศิลป์ จบการศึกษาระดับปริญญาตรี คณะนิเทศศาสตร์ มหาวิทยาลัยกรุงเทพ
ประวัติ
ธิติมา สังขพิทักษ์ เริ่มต้นการแสดงจากการรับบทนำในภาพยนตร์ รักริษยา กับทางครูเล็ก ภัทราวดี มีชูธน ที่เป็นทั้งผู้กำกับและเป็นผู้ชักนำทางการแสดง ได้รับการเสนอชื่อเข้าชิงรางวัลตุ๊กตาทอง สาขานักแสดงนำหญิงยอดเยี่ยม ในปี พ.ศ. 2522 เรื่องต่อมา ภาพยนตร์โศกนาฏกรรม  ชั่วฟ้าดินสลาย ร่วมกับ วิฑูรย์ กรุณา ได้รับการเสนอชื่อเข้าชิงรางวัลสุพรรณหงส์ทองคำ สาขานักแสดงนำหญิงยอดเยี่ยม ในปี พ.ศ. 2523 และสาขานักแสดงสนับสนุนหญิงจาก รักประกาศิต จากนั้นรับบทหลากหลายทั้งบทรองหรือบทร้าย ส่วนใหญ่รับบทนางร้าย อาทิ มาหยารัศมี จาก ดาวพระศุกร์, สายใจ จาก มนต์รักลูกทุ่ง, เคลีย จาก สันกำแพง, ต้อม จาก ทัดดาว บุษยา รับภาพยนตร์หลากหลายแนวทั้งดราม่าและคอมมาดี้ และแสดงร่วมกับ สรพงษ์ ชาตรี, ทูน หิรัญทรัพย์, จารุณี สุขสวัสดิ์ และ เนาวรัตน์ ยุกตะนันท์
เริ่มมีผลงานทางจอแก้ว โดยแสดงละครโทรทัศน์เรื่องแรก พิษรัก ทางช่อง 3 ร่วมกับ ชลิต เฟื่องอารมย์ และ ยุรนันท์ ภมรมนตรี และต่อมาคือละคร พระจันทร์หลงเงา ร่วมกับ (นิรุตติ์ ศิริจรรยา, ดิลก ทองวัฒนา กับบทฝาแฝดที่นิสัยต่างกัน ได้รับรางวัลรางวัลเมขลา สาขานักแสดงนำหญิง
จากนั้นจึงรับงานแสดงภาพยนตร์และละครโทรทัศน์ รวมถึงละครเวทีมาเรื่อยๆ และยังเคยเป็นพิธีกรรายการเกมโชว์ ลาภติดเลข คู่กับ ไตรภพ ลิมปพัทธ์ และ ชิงหลัก คู่กับ ดิลก ทองวัฒนา  สำหรับละครโทรทัศน์ที่แสดงส่วนมากออกอากาศทางช่อง 3 ตั้งแต่รับบทนำ บทรอง บทร้าย บทแม่ ต่อมาได้มีบทบาทเป็นผู้จัดละครร่วมกับ วรายุฑ มิลินทจินดา ผลิตละครโทรทัศน์ทางไทยทีวีสีช่อง 3 และควบคุมบริษัทผลิตละครในนาม บริษัท โนพลอบเบลม จำกัด มีผลงานละครที่เป็นที่นิยมและได้รับรางวัลด้านคุณภาพคือ ผู้ใหญ่ลีกับนางมา
ด้านชีวิตส่วนตัว ได้สมรสกับ พลตำรวจโท คม (ชื่อเดิม คมกฤช)​ อมรปิยะกฤษฐ์ เมื่อประมาณปี พ.ศ. 2537 มีลูกฝาแฝด 2 คน หญิง 1 คน ชาย 1 คน
วันอาภากร
วันอาภากร ตรงกับวันที่ 19 พฤษภาคม ของทุกปี ตรงกับวันคล้ายวันสิ้นพระชนม์ของ พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ (19 พฤษภาคม พ.ศ. 2466) ซึ่งเป็นที่เคารพของทหารเรือไทย ในฐานะที่ทรงเป็นผู้วางรากฐาน และพัฒนากิจการกองทัพเรือไทย จัดตั้งฐานทัพเรือ โรงเรียนนายเรือ
กองทัพเรือไทยได้กำหนดให้วันที่ 19 พฤษภาคมของทุกปีเป็นวันอาภากร พร้อมกับขนานพระนามพระองค์ท่านเป็น "องค์บิดาแห่งทหารเรือไทย" ตั้งแต่ พ.ศ. 2536
พระพุทธรูปแห่งเปรัมปลูร
พระพุทธรูปแห่งเปรัมปลูร (பெரம்பலூர் புத்தர் சிலைகள்; เปรัมปลูร ปุตตรร จิไลกัฬ, Perambalur Buddhas) หรือ วัดพุทธติยากนูร (புத்தர் கோயில் தியாகனூர்; ปุตตรร โกยิล ติยากนูร, Thiyaganur Buddha temple) หมายถึงหมู่พระพุทธรูปที่พบในหมู่บ้านติยากนูร อำเภอสาเลม ทมิฬนาฑู
จันทรายาน-1
จันทรายาน-1 (चंद्रयान-1, చంద్రయాన్-1) เป็นยานอวกาศสำรวจพื้นผิวดวงจันทร์ของอินเดีย ออกแบบและสร้างโดยองค์การวิจัยด้านอวกาศแห่งอินเดีย (Indian Space Research Organisation - ISRO) ส่งขึ้นสู่อวกาศในวันที่ 22 ตุลาคม พ.ศ. 2551 เวลา 06.22 น. ตามเวลาในท้องถิ่น หรือ 00:52 น. ตามเวลาสากลเชิงพิกัด จากศูนย์อวกาศสาทิศธาวัน รัฐอานธรประเทศ ประเทศอินเดีย
จันทรายาน-1 เข้าสู่วงโคจรของดวงจันทร์ในวันที่ 8 พฤศจิกายน พ.ศ. 2551 ส่วนตัวยานลูก Moon Impact Probe ที่จันทรายาน-1 นำขึ้นไปด้วย ได้ลงจอดบริเวณขั้วใต้ของดวงจันทร์ได้สำเร็จเมื่อวันที่ 14 พฤศจิกายน ของปีเดียวกัน
จันทรายาน-1 เป็นยานสำรวจรูปสี่เหลี่ยมลูกบาศก์ น้ำหนัก 1.3 ตัน มีภารกิจโคจรรอบดวงจันทร์ เพื่อทำแผนที่พื้นผิวดวงจันทร์แบบ 3 มิติ และแผนที่ส่วนประกอบและแร่ธาตุ โดยเฉพาะการสำรวจเพื่อค้นหาฮีเลียม 3 และน้ำแข็ง โดยจะส่งยานลูก (Moon Impact probe - MIP) น้ำหนัก 30 กิโลกรัม กระทบพื้นผิวดวงจันทร์ เพื่อวิเคราะห์อนุภาคฝุ่น
ตำนานสมเด็จพระนเรศวรมหาราช ภาค ๕ ยุทธหัตถี
ตำนานสมเด็จพระนเรศวรมหาราช ภาค ๕ ยุทธหัตถี เป็นภาพยนตร์ภาคที่ห้าในภาพยนตร์ชุด ตำนานสมเด็จพระนเรศวรมหาราช กำหนดฉายในวันที่ 29 พฤษภาคม พ.ศ. 2557 ภาพยนตร์ทำรายได้ 201.9 ล้านบาท
เนื้อเรื่อง
ในปี พ.ศ. 2129 พระเจ้านันทบุเรงทรงแค้นเคืองที่ต้องปราชั­ยต่อสมเด็จพระนเรศวรมหาราชอย่างย่อยยับ ทั้งต้องเสียไพร่พลและพระสิริโฉม จึงระบายความแค้นนั้นไปที่องค์พระสุพรรณกั­ลยา เมื่อสมเด็จพระมหาธรรมราชาธิราช พระราชบิดาทราบค­วามก็ให้โทมนัสด้วยสำนึกว่าชะตากรรมของพระ­ราชธิดาและแผ่นดินอยุธยาที่ถูกกระทำการย่ำ­ยีก็ด้วยเพราะพระองค์ทรงแปรพักตร์ไปเข้าข้­างศัตรู จนตรอมพระทัยเสด็จสวรรคต สมเด็จพระนเรศวรทรงมีพระชนมายุ 31 พรรษา จึงเสด็จขึ้นเสวยราชสมบัติค­รองกรุงศรีอยุธยาสืบต่อจากพระราชบิดา สมเด็จพระมหาธรรมราชาธิราช หรือ สมเด็จพระสรรเพ็ชญ์ที่ 1
ข่าวการผลัดแผ่นดินของกรุงศรีอยุธยารู้ไปถึงพระเจ้านันทบุเรง แห่งกรุงหงสาวดี พระเจ้านันทบุเรง พระราชโอรสในพระเจ้าบุเรงนอง สำคัญว่าราชอาณาจักรสยาม หรืออาณาจักรอยุธยาจะไม่เป็นป­กติสุขเป็นช่องชวนชิงเชิง จึงโปรดให้พระราชบุตร มังสาม­เกียด หรือมังกยอชวาที่ 1 พระมหาอุปราชาเจ้าวังหน้ากรีฑาทัพไปตีกรุงศรีอยุธยาอีกคำรบ นำกองทัพทหาร 240,000 นาย มาตีกรุงศรีอยุธยาหมายจะชนะศึกในครั้งนี้ สมเด็จพระนเรศวรทรงทราบว่า พม่ายกทัพใหญ่มาตี จึงทรงเตรียมไพร่พล มีกำลัง 100,000 นาย เดินทางออกจากบ้านป่าโมก อ่างทองไปยังสุพรรณบุรี ข้ามน้ำตรงท่าท้าวอู่ทอง ลพบุรี และตั้งค่ายหลวงบริเวณต.หนองสาหร่าย
โดยสมเด็จพระนเรศวรโปรดให้พระราชมนูแต่­งพลเป็นทัพหน้าขึ้นไปลองกำลังข้าศึกถึงหนอง­สาหร่าย ทัพหน้าพระราชมนูปะทะเข้ากับทัพพม่าถึงขั้­นตะลุมบอน แต่กำลังข้างพระราชมนูน้อยกว่าจึงแตกพ่ายถ­อยลงมาเป็นอลหม่าน สมเด็จพระนเรศวรทราบความจึงออกอุบายให้ทัพข้าศึกไล่เตลิดลงมาจนเสียกระบวนแล้วจึงทรงนำกำลังออกยอทัพข้าศึก ครั้งนั้นพระคชสารทรงของสมเด็จพระนเรศวร นามเจ้าพระยาไชยานุภาพ (พลายภูเขาทอง) และพระคชสารทรงของสมเด็จพระเอกาทศรถคือเจ้าพระ­ยาปราบไตรจักร (พลายบุญเรือง) ต่างตกมัน วิ่งเตลิดแบกพลฝ่าเข้าไปในทัพพม่ารามัญกลางว­งล้อมข้าศึก และหยุดอยู่หน้าช้างพระมหาอุปร­าชา สมเด็จพระนเรศวรทรงทอดพระเนตรเห็นพระมหาอุปราชาทรงพระคชสารอยู่ในร่มไม้กับเหล่าพระยาขุนศึก จึงทราบได้ว่าพระคชสารทรงของสองพระองค์หลงถลำเข้ามาถึงกลางกองทัพข้าศึก และตกอยู่ในวงล้อมข้าศึกแล้ว แต่ด้วยพระปฏิภาณไหวพริบของสมเด็จพระนเรศวร ทรงเห็นว่าเป็นการเสียเปรียบข้าศึกจึงไสช้างเข้าไปใกล้ แล้วตรัสถามด้วยความคุ้นเคยมาก่อนแต่วัยเยาว์ว่า "พระเจ้าพี่เราจะยืนอยู่ใยในร่มไม้เล่า เชิญออกมาทำยุทธหัตถีด้วยกัน ให้สมพระเกียรติยศไว้ในแผ่นดินเถิด ภายหน้าไปไม่มีพระเจ้าแผ่นดินที่จะได้ยุทธหัตถีแล้ว"
พระมหาอุปราชาได้ยินดังนั้น จึงไสพระคชสารนามว่าพลายพัทธกอเข้าทำยุทธหัตถีกับสมเด็จพระนเรศวร ด้วยขนาดที่ใหญ่กว่าทำให้พลายพัทธกอชนเจ้าพระยาไชยานุภาพเสียหลัก พระมหาอุปราชาทรงฟันสมเด็จพระนเรศวรด้วยพระแสงของ้าว แต่สมเด็จพระนเรศวรทรงเบี่ยงหลบทัน จึงฟันถูกพระมาลาหนังขาด จากนั้นเจ้าพระยาไชยานุภาพใช้เท้าหลังยันโคนต้นพุทราชนพลายพัทธกอเสียหลัก สมเด็จพระนเรศวรทรงฟันด้วยพระแสงของ้าวถูกพระพระมหาอุปราชาเข้าที่อังสะขวา สิ้นพระชนม์อยู่บนคอช้าง ส่วนสมเด็จพระเอกาทศรถทรงฟันมางจาชโร เจ้าเมืองจาปะโรเสียชีวิตเช่นกัน พม่าจึงยกทัพกลับกรุงหงสาวดีไป นับแต่นั้นมาก็ไม่มีกองทัพใดกล้ายกมากล้ำกรายกรุงศรีอยุธยาอีกเป็นระยะเวลาอีกยาวนานประมาณร้อยเจ็ดสิปห้าปี
การออกฉายและรายได้
ตำนานสมเด็จพระนเรศวรมหาราช ภาค ๕ ยุทธหัตถี ออกฉายรอบสื่อมวลชน ในวันอังคารที่ 27 พฤษภาคม พ.ศ. 2557 ณ โรงภาพยนตร์พารากอนซีนีเพล็กซ์ ศูนย์การค้าสยามพารากอน และออกฉายเป็นการทั่วไปในวันที่ 29 พฤษภาคม โดยภาพยนตร์ทำรายได้ 4 วันแรก 97 ล้านบาท (นับรายได้เฉพาะโรงภาพยนตร์ในกรุงเทพมหานครและจังหวัดเชียงใหม่)
ในวันที่ 15 มิถุนายน พ.ศ. 2557 เวลา 11.00 น. คณะรักษาความสงบแห่งชาติ (คสช.) ได้จัดให้ประชาชนทั่วไปเข้าชมฟรีในโรงภาพยนตร์จำนวน 160 โรงทั่วประเทศ หนึ่งคนต่อหนึ่งที่นั่ง และฉายเพียงโรงเดียว รอบเดียวเท่านั้น ปรากฏว่าได้รับการตอบรับอย่างล้นหลาม ถึงขนาดที่บางคนไปยืนรอตั้งแต่เช้าก่อนโรงภาพยนตร์เปิด แต่ที่นั่งเต็ม ทำให้ต่อมาได้จัดให้มีการซื้อหนึ่งที่นั่งแถมฟรีอีกหนึ่งที่นั่ง ระหว่างวันที่ 20-30 มิถุนายน พ.ศ. 2557 ภาพยนตร์ทำรายได้ทั่วประเทศ 201.9 ล้านบาท
ฉากเสวยราชย์
ในฉากที่สมเด็จพระนเรศวรทรงขึ้นเสวยราชย์และสถาปนามณีจันทร์เป็นพระมเหสี หม่อมเจ้าชาตรีเฉลิม ยุคลได้ขออนุญาตนำพระมหาพิชัยมงกุฏของจริง (ซึ่งไม่ตรงตามรัชกาล แต่เป็นของตกทอดในสมัยหลัง) จากพิพิธภัณฑ์มาใช้ในการถ่ายทำฉากนี้ด้วย
ฉากยุทธหัตถี
ในปี พ.ศ. 2554 เกิดเหตุเพลิงไหม้ห้องตัดต่อภาพยนตร์ ทำให้ฟิล์มที่ถ่ายทำภาพยนตร์บางส่วน กราฟิกฉากยุทธหัตถี และอุปกรณ์การตัดต่อเสียหายทั้งหมด ทำให้ต้องเริ่มถ่ายทำใหม่ ภาพยนตร์ภาคนี้จึงออกฉายช้ากว่ากำหนด
โรงเรียนศรียานุสรณ์
โรงเรียนศรียานุสรณ์ เป็นโรงเรียนมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษา เขต 17 (จันทบุรีและตราด) มีนักเรียนประมาณ 4000 คน โดยชื่อโรงเรียนเป็นนามพระราชทานจากพระบาทสมเด็จพระมงกุฎเกล้าเจ้าอยู่หัว เพื่อถวายเป็นอนุสรณ์ในพระมหากรุณาธิคุณแห่ง สมเด็จพระศรีพัชรินทราบรมราชินีนาถในพระบาทสมเด็จพระจุลจอมเกล้าเจ้าอยู่หัว โรงเรียนศรียานุสรณ์เมื่อก่อนได้เป็นโรงเรียนหญิงล้วนเเละ เป็นโรงเรียนที่มีอัตราการแข่งขันสูงอันดับต้นๆของประเทศไทย
ประวัติโรงเรียน
โรงเรียนศรียานุสรณ์ จังหวัดจันทบุรี เป็นโรงเรียนที่สืบเนื่องมาจาก " โรงเรียนหญิงมณฑลจันทบุรีที่ 1 " โดยโรงเรียนศรียานุสรณ์ก่อตั้งขึ้นโดยการร่วมมือกันจัดหาสถานที่ของหม่อมเจ้าสฤษดิเดช ชยางกูร สมุหเทศาภิบาลผู้สำเร็จราชการมณฑลจันทบุรีในสมัยนั้น และพระวิภาชน์วิทยาสิทธิ์ ข้าหลวงธรรมการมณฑลจันทบุรี (ซึ่งเป็นหนึ่งในผู้ร่วมก่อตั้งโรงเรียนเบญจมราชูทิศ จังหวัดจันทบุรี) ซึ่งท้ายที่สุดได้พื้นที่ทั้งสิ้น 15 ไร่เศษ โดยมีการแบ่งพื้นที่บางส่วนในบริเวณนั้นเพื่อเป็นที่ตั้งสำหรับโรงเรียนอนุบาลจันทบุรี โรงเรียนศรียานุสรณ์เริ่มก่อสร้างอาคารเรียนหลังแรกในวันที่ 1 มกราคม พ.ศ. 2462 ซึ่งอาคารเรียนหลังนี้สร้างแล้วเสร็จในวันที่ 22 กันยายน พ.ศ. 2463 ซึ่งในวันนั้นถือได้ว่าเป็นวันเปิดโรงเรียนอย่างเป็นทางการ ทางโรงเรียนได้รับพระมหากรุณาธิคุณจากพระบาทสมเด็จพระมงกุฎเกล้าเจ้าอยู่หัวที่พระองค์พระราชนามโรงเรียนว่า "ศรียานุสรณ์" เพื่อถวายเป็นอนุสรณ์ในพระมหากรุณาธิคุณแห่ง สมเด็จพระศรีพัชรินทราบรมราชินีนาถ โดยมีเจ้าพระยาธรรมศักดิ์มนตรี เสนาบดีกระทรวงธรรมการเป็นประธานในพิธีเปิด และโรงเรียนมีครูใหญ่คนแรกคือ คุณครูสุวรรณ วิภาชน์วิทยาสิทธิ์ สำหรับในขณะนั้นทางโรงเรียนเปิดสอนในระดับชั้นประถมศึกษาถึงระดับชั้นมัธยมศึกษาปีที่ 3 ซึ่งต่อมาทางโรงเรียนก็เปิดการสอนในระดับชั้นมัธยมศึกษาตอนต้นเท่านั้น ในปี พ.ศ. 2497 หลังจากการก่อตั้งโรงเรียนสฤษดิเดช และขยายชั้นเรียนโดยเปิดสอนระดับมัธยมศึกษาตอนปลายเพิ่มในปี พ.ศ. 2505
ทำเนียบผู้บริหาร
ตั้งแต่เริ่มก่อตั้ง จนถึงปัจจุบัน โรงเรียนศรียานุสรณ์มีผู้บริหาร 16ท่าน
สถานีเสนาร่วม
สถานีเสนาร่วม (Sena Ruam Station, รหัส N6) เป็นโครงการสถานีรถไฟฟ้าบีทีเอสที่ยังไม่ได้เริ่มการก่อสร้าง ในเส้นทางสายสุขุมวิท มีการกำหนดตำแหน่งสถานีซึ่งจะยกระดับเหนือถนนพหลโยธิน ปากซอยพหลโยธิน 9 (ซอยสีฟ้า) ในพื้นที่เขตพญาไท กรุงเทพมหานคร
ที่ตั้ง
โครงการกำหนดที่ตั้งอยู่บนถนนพหลโยธิน บริเวณปากซอยพหลโยธิน 9 (ซอยสีฟ้า) ด้านหน้าโรงพยาบาลประสานมิตร อาคารอีเอสวี และอาคารเอไอเอส ทาวเวอร์ 2 ในพื้นที่ แขวงสามเสนใน เขตพญาไท กรุงเทพมหานคร
ประวัติโครงการ
ตั้งแต่แรกเริ่ม สถานีเสนาร่วมเป็นเพียงหนึ่งในสองโครงการศึกษาการเพิ่มสถานีในอนาคต เพื่อรองรับกับประชาชนที่จะมาใช้บริการที่โรงพยาบาลประสานมิตร ตลอดจนชุมชนใกล้เคียง แต่เนื่องจากในช่วงก่อสร้างโครงการบีทีเอสซีไม่ได้เล็งเห็นถึงโอกาสในการเติบโตของย่าน จึงได้จัดเตรียมตอม่อแบบพิเศษที่รองรับการก่อสร้างสถานีในอนาคตแทนการก่อสร้างตัวสถานี และเก็บรหัสสถานีไว้สำหรับการเก็บค่าโดยสาร ต่อมาได้มีการประเมินโอกาสในการเติบโตเป็นระยะ ซึ่งผลจากการประเมินปรากฏว่าไม่คุ้มทุนเช่นเดียวกับสถานีศึกษาวิทยาในระยะแรก บีทีเอสซีจึงยกเลิกโครงการสถานีและเก็บรหัสสถานีไว้เพื่อคิดค่าโดยสารตามระยะทางตามเดิม อย่างไรก็ดีในคราวการเจรจาสัญญาสัมปทานฉบับใหม่เมื่อ พ.ศ. 2562 กรุงเทพมหานครได้ยื่นข้อเสนอให้บีทีเอสซีทบทวนการก่อสร้างสถานีเสนาร่วมอีกหนึ่งแห่ง จากที่บีทีเอสซีกำลังก่อสร้างสถานีศึกษาวิทยาในขณะนั้น (สถานีเซนต์หลุยส์ในปัจจุบัน) เมื่อบีทีเอสซีได้ศึกษาและพบว่าปัจจุบันย่านดังกล่าวมีการเติบโตไปไกลกว่าที่คาดการณ์ไว้ ทั้งการเติบโตของย่านธุรกิจถนนพหลโยธิน อาคารสำนักงาน โรงแรม ร้านค้าร้านอาหารระดับสูง คอนโดมิเนียม ตลอดจนมีโครงการใหม่ ๆ เกิดขึ้นอย่างต่อเนื่อง ทำให้บีทีเอสซีฟื้นฟูแผนการก่อสร้างสถานีขึ้นอีกครั้ง เพื่อรองรับการเติบโตของย่านดังกล่าว
ฟังก์ชันนับจำนวนเฉพาะ
ในทางคณิตศาสตร์ ฟังก์ชันนับจำนวนเฉพาะ (prime-counting function) มีค่าเท่ากับจำนวนของจำนวนเฉพาะที่มีค่าน้อยกว่าหรือเท่ากับจำนวนจริง x หรือกล่าวอีกนัยหนึ่งคือ ฟังก์ชันนับจำนวนเฉพาะเป็นฟังก์ชันที่หาว่า x เป็นจำนวนเฉพาะลำดับที่เท่าไร เขียนแทนด้วยสัญลักษณ์ π(x)
ประวัติศาสตร์
เมื่อฟังก์ชันลอการิทึมข้างต้นเป็นฟังก์ชันลอการิทึมฐานธรรมชาติ ในความหมายที่ว่า
ข้อความข้างต้นรู้จักกันในชื่อทฤษฎีบทจำนวนเฉพาะ (prime number theorem) โดยสมมูลกันกับ
เมื่อ li(x) คือฟังก์ชันอินทิกรัลลอการิทึม ทฤษฎีบทจำนวนเฉพาะพิสูจน์ได้ครั้งแรกในปี ค.ศ. 1896 โดย ฌัก อาดามาร์ และโดย ชาร์ล เดอ ลา วัลเล-ปูแซ็ง อย่างอิสระต่อกัน โดยใช้สมบัติของฟังก์ชันซีตาของรีมันที่ แบร์นฮาร์ท รีมัน เสนอขึ้นในปี ค.ศ. 1859 บทพิสูจน์ทฤษฎีบทจำนวนเฉพาะที่ไม่ใช้ฟังก์ชันซีตาหรือไม่ใช้การวิเคราะห์เชิงซ้อนมีขึ้นในราวปี ค.ศ. 1948 โดย อัตเลอ เซลแบรก์ และโดย พอล แอร์ดิช (โดยงานเกือบทั้งหมดเป็นอิสระต่อกัน)
ในปี ค.ศ. 1899 ชาร์ล เดอ ลา วัลเล-ปูแซ็ง ได้พิสูจน์ว่า
สำหรับค่าคงที่บวก a บางจำนวน โดยที่
O(...)
คือ สัญกรณ์โอใหญ่
ตอนนี้ทราบค่าประมาณของ \pi(x)\! ที่แม่นยำยิ่งขึ้นแล้ว ตัวอย่างเช่น ในปี ค.ศ. 2002 เควิน ฟอร์ด ได้พิสูจน์ว่า
จากการพิสูจน์ของ Mossinghoff และ Trudgian ขอบเขตบนชัดแจ้งสำหรับผลต่างระหว่างฟังก์ชัน \pi(x) และ เป็นไปตามสมการ สำหรับ x \ge 229
สำหรับค่าส่วนใหญ่ของ x ที่เราสนใจ (เช่น เมื่อ x ไม่มีค่ามากเกินไป) จะมีค่ามากกว่า \pi(x) อย่างไรก็ตามฟังก์ชัน  เป็นที่ทราบกันว่ากลับค่าระหว่างบวกและลบเป็นอนันต์ครั้ง สำหรับการพิจารณาในเรื่องนี้ โปรดดูที่ จำนวนสกีว
รูปแบบแม่นตรง
สำหรับ x>1 ให้ เมื่อ x เป็นจำนวนเฉพาะ มิฉะนั้นแล้ว  บทพิสูจน์ของแบร์นฮาร์ท รีมันที่มีความสำคัญอย่างยิ่งคือการพิสูจน์ค่าสมมูลกับ \pi_0(x)
เมื่อ
โดยที่
μ(n)
คือ ฟังก์ชันเมอบิอุส,
li(x)
ไม่ได้หาค่าจากการสร้าง branch cut แต่หาค่าจาก
Ei( log x)
Ei(x)
คือฟังก์ชันปริพันธ์เลขชี้กำลัง
ถ้าหากไม่พิจารณารากชัดแจ้งของฟังก์ชันซีตาของรีมันน์ และพิจารณาผลรวมจากรากที่ไม่ชัดแจ้ง แล้ว \pi_0(x) สามารถประมาณค่าได้โดย
สมมติฐานของรีมันน์เสนอว่าทุกรากที่ไม่ใช่รากชัดแจ้งจะสอดคล้องกับ
ตารางของ (x), x / log x และ li(x)
! x ! (x) ! ! ! !
ทะเลสาบแห้ง
ทะเลสาบแห้ง (Dry lake) เป็นตะกอนของชั้นเกลือ ส่วนมากประกอบด้วย ทรายขนาดหินทรายแป้ง ที่มาจากแม่น้ำ จะมีลักษณะเป็นชั้นบางเรียงตัวกันหนามากกว่า 5 มิลลิเมตร ด้านบนจะเป็น mud crack จะพบตะกอนน้อยมากที่จะสามารถซึมผ่านเข้าไปในโพรงชั้นเกลือได้ บริเวณ mud crack ที่อยู่ด้านบนจะแห้ง เพราะเกิดการกักกร่อนโดยลม ซึ่งบริเวณ salt pan จะเป็นบริเวณที่ไม่มีการระบายเกิดขึ้นตามธรรมชาติ มีการสะสมของน้ำและมีการระเหยสูง ทำให้การสะสมของเกลือส่วนใหญ่จะเกิดบริเวณทะเลสาบน้ำเค็ม (lagoon)
ชั้นเกลือแบ่งเป็น
กีฬาฮอกกี้ในโอลิมปิกฤดูร้อน 1928
การแข่งขันฮอกกี้ในโอลิมปิกฤดูร้อน 1928 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 9 ที่กรุงอัมสเตอร์ดัม ประเทศเนเธอร์แลนด์ ระหว่างวันที่ กรกฎาคม - สิงหาคม พ.ศ. 2471 จัดขึ้นที่สนาม Olympic Stadium, Old Stadion ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ โดยมีนักกีฬาเข้าร่วมแข่งขัน คน จาก 9 ประเทศ
วอลเลย์บอลชายในโอลิมปิกรอบคัดเลือกระดับโลก 2016
วอลเลย์บอลชายในโอลิมปิกรอบคัดเลือกระดับโลก 2016 (2016 FIVB Men's World Olympic Qualification Tournament) เป็นการแข่งขันวอลเลย์บอลชายเพื่อคัดเลือกทีมที่ได้อันดับ 1-3 ทีมแรกจากทัวร์นาเมนต์ 1 ทีมจากเอเชียที่อันดับดีที่สุด 1 ทีม และทีมที่ได้อันดับ 1 จากทัวร์นาเมนต์ 2 เพื่อเข้าแข่งขันโอลิมปิกฤดูร้อน 2016
ออดิโอสเลฟ
ออดิโอสเลฟ (Audioslave) เป็นวงฮาร์ดร็อกซุปเปอร์กรุ๊ปที่เกิดจากการรวมตัวของ 3 สมาชิกหลักวงเรจอะเกนสต์เดอะแมชชีน ได้แก่ ทอม โมเรลโล (กีต้าร์), ทิม คอมเมอร์ฟอร์ด (เบส) และแบรด วิลก์ (กลอง) ร่วมด้วยคริส คอร์เนลล์ นักร้องนำวงซาวด์การ์เดน
หลังจากออดิโอสเลฟออกผลงานอัลบั้มที่ประสบความสำเร็จทั้ง 3 ชุด พวกเขาได้รับการเสนอชื่อเข้าชิงรางวัลแกรมมี่ 3 ครั้ง และถือเป็นวงอเมริกันร็อกวงแรกที่ได้แสดงคอนเสิร์ตเปิดโล่งในคิวบา คอร์เนลล์พูดไว้เมื่อเดือนกุมภาพันธ์ 2007 ว่า "เขาออกจากวงโดยการถาวร เนื่องจากความขัดแย้งของปัญหาส่วนตัวที่แก้ไขไม่ได้ และความแตกต่างทางด้านแนวเพลง" ด้านทั้ง 3 คนที่เหลือก็ยุ่งกับการกลับมารวมตัวใหม่ของวงเรจอะเกนสต์เดอะแมชชีน โมเรลโลและคอร์เนลล์ออกผลงานเดี่ยวในปี 2007 ทำให้ออดิโอสเลฟแยกวงอย่างเป็นทางการ ต่อมาในเดือนมกราคม 2017 ออดิโอสเลฟประกาศรวมตัวอีกครั้ง แต่ในอีกสี่เดือนต่อมา คริส คอร์เนลล์ นักร้องนำของวงเสียชีวิต
ผักชีล้อม
ผักชีล้อม เป็นพืชในสกุล Oenanthe ที่มีต้นกำเนิดจากเอเชียตะวันออก สูงประมาณ 1 เมตร ใบแบนรีขอบจัก ดอกเป็นกระจุกสีขาว ผลกลมค่อนข้างยาว มักขึ้นในที่ชื้นแฉะ มีการกระจายพันธุ์ตามธรรมชาติอย่างแพร่หลายในเอเชียเขตร้อนและเขตกึ่งร้อน และยังเป็นพืชพื้นถิ่นของรัฐควีนส์แลนด์ ประเทศออสเตรเลีย ในขณะเดียวกันก็ถือเป็นพืชต่างถิ่นที่รุกรานในรัฐหลายรัฐของสหรัฐ
เอซรา มิลเลอร์
เอซรา แมตทิว มิลเลอร์ (Ezra Matthew Miller) เกิด 30 กันยายน ค.ศ. 1992 เป็นนักแสดงชาวอเมริกัน มีผลงานภาพยนตร์ยาวเรื่องแรกคือ Afterschool (2008) เขารับบทเป็นเควินในภาพยนตร์ชีวิตเรื่อง We Need to Talk About Kevin (2011)และร่วมแสดงในภาพยนตร์ที่สร้างจากหนังสือเรื่อง The Perks of Being a Wallflower (2012) ในปี 2015 เขาร่วมแสดงในภาพยนตร์ชีวิตเรื่อง The Stanford Prison Experiment และภาพยนตร์ตลก Trainwreck มิลเลอร์รับบทเป็นครีเดนซ์ แบร์โบนในภาพยนตร์ต่อยอดจาก แฮร์รี พอตเตอร์ เรื่อง Fantastic Beasts and Where to Find Them (2016) และภาคต่อ Fantastic Beasts: The Crimes of Grindelwald (2018)
เขารับบทเป็นแบร์รี แอลเลน/เดอะแฟลชในจักรวาลขยายดีซี โดยได้แสดงครั้งแรกใน Batman v Superman: Dawn of Justice (2016) และแสดงใน Suicide Squad (2016) และต่อมาร่วมแสดงนำใน Justice League (2017)
ในปี 2022 มิลเลอร์ถูกจับกุมในรัฐฮาวาย หลังจากถูกกล่าวหาว่าทะเลาะวิวาทกับคู่รักชาวฮาวาย หลังจากทำร้ายร่างกายใส่คู่รักที่บาร์คาราโอเกะ ต่อมามิลเลอร์ถูกจับอีกครั้งเมื่อวันที่ 19 เมษายน ค.ศ. 2022 โดยทำร้ายร่างกายเจ้าหน้าที่ตำรวจหน่วยย่อย Leilani Estates เนื่องจากทำร้ายร่างกายหญิงสาววัย 26 ปี โดยขว้างเก้าอี้ใส่เธอ
ชีวิตวัยเด็ก
เอซรา มิลเลอร์เกิดและโตที่ Wyckoff, Bergen County, New Jersey, สหรัฐอเมริกา ครอบครัวของเขามีสมาชิก 5 คน ได้แก่ คุณพ่อ รอเบิร์ต เอส. มิลเลอร์ ทำงานเกี่ยวกับสื่อสิ่งพิมพ์ ,คุณแม่ มาร์ตา มิลเลอร์ เป็นนักเต้นแนวโมเดิร์น และมีพี่สาวสองคนคือ เซย์ยา และ เคทลิน มิลเลอร์ โดยที่คุณแม่เป็นชาวเยอรมันเชื้อสายดัตช์ และคุณพ่อเป็นชาวยิว เอซรานิยามตนเองว่าเป็นชาวยิวตามคุณพ่อ
ตอนอายุ 6 ขวบเขาได้เข้าเรียนโอเปร่า เขาสามารถร้องเพลงได้ถึงสองโทนเสียง และไปได้สวยกับการร้องโอเปร่าจนได้ร้องกับวง Metropolitan Opera ในนิวยอร์ก แต่ต่อมาเมื่ออายุ 11 เสียงแตกหนุ่มจึงตัดสินใจออกจากวง
เขาได้เข้าเรียน Rockland Country Day School และ The Hudson School ต่อมาเมื่ออายุ 16 ปี ได้ดรอปเรียนหลังจากการปล่อยหนังเรื่องแรกของเขา Afterschool เพราะว่าอยากที่จะทุ่มเทให้กับการแสดงอย่างเต็มที่
ชีวิตส่วนตัว
เอซรานั้นอธิบายตัวเองว่าเป็น Queer คือเปิดกว้างกับทุกเพศโดยเปิดเผยในนิตยสาร Out ในปี 2012 “สำหรับผม Queer แปลว่าฉันไม่ใช่ผู้ชาย ฉันไม่ใช่ผู้หญิง ฉันแค่เป็นมนุษย์คนหนึ่ง” เอซราได้กล่าวว่าชีวิตส่วนตัวของเขากับอาชีพการงานของเขานั้นต่างกันลิบลับ เขามีฟาร์มที่สุขสงบที่รัฐเวอร์มอนต์ ปลูกพืชอะไรก็ตามที่เขาอยากจะปลูกและเลี้ยงสัตว์มากมาย
สิ่งที่เขามีแพชชั่นกับมันมากคือ การสนับสนุนอุดมการณ์เพื่อสิ่งแวดล้อม เขาเป็นหนึ่งในดาราที่ออกมาปกป้องขั้วโลกเหนือจากการขุดเจาะน้ำมัน #SaveTheArctic และต่อต้านการสร้างท่อส่งน้ำมัน Dakota Access Pipeline #NODAPL ในรัฐนอร์ธดาโกตา ที่จะส่งผลกระทบต่อภูมิทัศน์และพื้นดินของละแวกนั้น ที่คนชนพื้นเมืองอเมริกันอยู่อาศัย โดยเข้าร่วมขบวนรณรงค์ต่อสู้ไปด้วยกันกับนักแสดงสาว เชลีน วูดลีย์ ในหลายรัฐเลยทีเดียว
ฟุตบอลชิงถ้วยพระราชทานควีนสคัพ ครั้งที่ 33 รอบคัดเลือก
การแข่งขันฟุตบอลชิงถ้วยพระราชทานควีนสคัพ ครั้งที่ 33 รอบคัดเลือก จัดการแข่งขันขึ้นโดยความร่วมมือระหว่าง สโมสรฟุตบอลชลบุรี กับสโมสรฟุตบอลส่วนภูมิภาค 5 สโมสร ได้แก่ สโมสรฟุตบอลจังหวัดสมุทรสงคราม สโมสรฟุตบอลการไฟฟ้า-อยุธยา สโมสรฟุตบอลสุพรรณบุรี สโมสรฟุตบอลพัทยา ยูไนเต็ด และสโมสรฟุตบอลฮากกา โดยจัดการแข่งขันใน 5 สนามกีฬา ใน 4 จังหวัด ระหว่างวันที่ 1 - 8 กุมภาพันธ์ พ.ศ. 2552 โดยการแข่งขันแบ่งออกเป็น 5 กลุ่ม และจะคัดเอาทีมที่มีคะแนนดีที่สุด 2 ทีมในแต่ละกลุ่ม ทำการแข่งขัน เพลย์ออฟ คัดเอา 5 ทีม เข้าทำการแข่งขันในรอบสุดท้ายต่อไป
สโมสรเจ้าภาพ
ประกอบไปด้วย 5 สโมสรในส่วนภูมิภาค ได้แก่
กลุ่ม เอ
กลุ่ม เอ มีสโมสรฟุตบอลพัทยา ยูไนเต็ด เป็นเจ้าภาพการแข่งขัน
กลุ่ม บี
กลุ่ม บี มีสโมสรฟุตบอลการไฟฟ้าส่วนภูมิภาค เป็นเจ้าภาพการแข่งขัน
กลุ่ม ซี
กลุ่ม ซี มีสโมสรฟุตบอลสมุทรสงคราม เป็นเจ้าภาพการแข่งขัน
กลุ่ม ดี
กลุ่ม ดี มีสโมสรฟุตบอลสุพรรณบุรี เป็นเจ้าภาพการแข่งขัน
กลุ่ม อี
กลุ่ม อี มีสโมสรฟุตบอลฮากกา เป็นเจ้าภาพการแข่งขัน โดยใช้ผู้เล่นของศรีราชา เอฟซี
ยุทธการที่ตูร์
ยุทธการตูร์ หรือ ยุทธการปัวติเยร์ (Battle of Tours หรือ Battle of Poitiers, معركة بلاط الشهداء (ma‘arakat Balâṭ ash-Shuhadâ’) ยุทธการแห่งราชสำนักผู้พลีชีพ ; 10 ตุลาคม ค.ศ. 732 ) เป็นยุทธการที่เกิดขึ้นในบริเวณเมืองปัวติเยร์ และ ตูร์ ใกล้กับหมู่บ้าน Moussais-la-Bataille ราวยี่สิบกิโลเมตรทางตอนเหนือของปัวติเยร์ สมรภูมิของการสู้รบอยู่ติดกับเขตแดนระหว่างจักรวรรดิแฟรงค์และอากีแตน ยุทธการตูร์เป็นยุทธการระหว่างกองทัพแฟรงค์และเบอร์กันดี  ภายใต้การนำของออสตราเซียชาร์ลส์ มาร์เตลฝ่ายหนึ่ง และกองทัพของจักรวรรดิกาหลิปอุมัยยะห์ที่นำโดยอับดุล เราะหฺมาน อัล ฆอฟิกีข้าหลวงใหญ่แห่งอัล-อันดะลุสอีกฝ่ายหนึ่ง ฝ่ายแฟรงค์เป็นฝ่ายได้รับชัยชนะ อับดุล เราะหฺมาน อัล ฆอฟิกีเสียชีวิตในสนามรบ ชาร์ลส์ มาร์เตลขยายอำนาจลงมาทางใต้ นักบันทึกพงศาวดารของคริสต์ศตวรรษที่ 9 ผู้ตีความหมายของชัยชนะว่าเป็นอำนาจจากเบื้องบนที่เข้าข้างชาร์ลส์ และตั้งสมญานามให้ชาร์ลส์ว่า “Martellus”  หรือ “ค้อน” ที่อาจจะมาจากสมญาว่า “The Hammer” ของจูดาส แม็คคาเบียส (Judas Maccabeus) ในกบฏมัคคาบี (Maccabean revolt) เมื่อชาวยิวปฏิวัติต่อต้านการปกครองของจักรวรรดิซิลูซิด (Seleucid empire) รายละเอียดของการสงครามที่รวมทั้งจุดที่ต่อสู้แต่ตัวเลขของผู้เข้าร่วมไม่เป็นที่ทราบแน่นอนจากหลักฐานที่ยังเหลืออยู่ แต่สิ่งที่น่าสนใจคือฝ่ายแฟรงค์ได้รับชัยชนะโดยไม่มีกองทหารม้า
นักประวัติศาสตร์คริสเตียนก่อนคริสต์ศตวรรษที่ 20 สรรเสริญชาร์ลส์ว่าเป็นวีรบุรุษของคริสเตียนและกล่าวว่ายุทธการครั้งนี้เป็นจุดที่เปลี่ยนแปลงความขัดแย้งต่อต้านอิสลาม การต่อสู้ที่เป็นการพิทักษ์คริสต์ศาสนาให้เป็นศาสนาของยุโรป นักประวัติศาสตร์ทางการทหารสมัยใหม่วิคเตอร์ เดวิส แฮนสันกล่าวว่า “นักประวัติศาสตร์ส่วนใหญ่ของคริสต์ศตวรรษที่ 18 และ 19 เช่นกิบบอนมีความเห็นว่ายุทธการปัวติเยร์เป็นยุทธการสำคัญที่เป็นจุดที่แสดงอำนาจอันสูงสุดของมุสลิมที่คืบเข้ามาในยุโรป” เลโอโพลด์ ฟอน รังเคอ (Leopold von Ranke) มีความเห็นว่า “ปัวติเยร์เป็นจุดของความหันเหของสมัยที่สำคัญที่สุดในประวัติศาสตร์โลก”
นักประวัติศาสตร์มีความเห็นขัดแย้งกันถึงความสำคัญของยุทธการครั้งนี้ ข้อที่ไม่เป็นที่ตกลงกันคือข้อที่ว่าสงครามครั้งนี้เป็นการยุติการคืบเข้ามาของมุสลิมในยุโรป แต่ที่เห็นพ้องกันคือยุทธการเป็นสิ่งที่ช่วยในการวางรากฐานของจักรวรรดิคาโรแล็งเชียงและอิทธิพลของแฟรงค์ในยุโรปต่อมาอีกร้อยปี นอกจากนั้นก็เห็นพ้องกันว่า “การวางอำนาจของแฟรงค์ในยุโรปตะวันตกเป็นการวางรูปทรงของอนาคตของทวีป และยุทธการตูร์ช่วยสนับสนุนการวางอำนาจนั้น”
การทิ้งระเบิดจังหวัดพระนครในสงครามโลกครั้งที่สอง
เมืองหลวงของประเทศไทย กรุงเทพมหานครได้ถูกทิ้งระเบิดหลายครั้งในช่วงสงครามโลกครั้งที่สอง ในช่วงระหว่างปี ค.ศ. 1942-1945 ซึ่งในเดือนมิถุนายน ค.ศ. 1944 ได้เริ่มใช้เครื่องบินทิ้งระเบิด โบอิง บี-29 ซูเปอร์ฟอร์เทรส
ภูมิหลัง
โดยในช่วงสงครามโลกครั้งที่สอง ประเทศไทยภายใต้การนำของจอมพล ป. พิบูลสงคราม ได้เข้าเป็นพันธมิตรทางทหารกับจักรวรรดิญี่ปุ่นซึ่งเป็นฝ่ายอักษะ ในระยะแรกญี่ปุ่นได้อาศัยไทยเป็นแหล่งเสบียงและขนส่งกำลังพล อาวุธยุทโธปกรณ์ เพื่อทำสงครามในพม่าและอินเดีย จนกระทั่งเมื่อฝ่ายสัมพันธมิตรเริ่มได้เปรียบในการรบที่พม่าและได้เริ่มผลักดันให้ญี่ปุ่นถอยไป ฝ่ายญี่ปุ่นเห็นว่าฝ่ายสัมพันธมิตรอาจทำการโจมตีประเทศไทยจากทางฝั่งพม่า ดังนั้นญี่ปุ่นจึงได้จัดตั้ง ”กองทัพญี่ปุ่นประจำประเทศไทย” ขึ้นเมื่อ 1 กุมภาพันธ์ พ.ศ. 2486 เพื่อให้เป็นกองกำลังสำหรับการสู้รบ โดยการป้องกันรักษากรุงเทพและประเทศไทยจากการรุกรานของสัมพันธมิตร โดยญี่ปุ่นได้ตั้งฐานทัพในไทยอย่างเป็นทางการ
จตุรภุชมนเทียร (โอรฉะ)
จตุรภุชมนเทียร (चतुर्भुज मंदिर; Chaturbhuj Temple) เป็นมนเทียรบูชาพระวิษณุในโอรฉะ รัฐมัธยประเทศ ประเทศอินเดีย คำว่า จตุรภุช แปลว่าผู้มีสี่ (จตุร-) แขน (ภุช) อันหมายถึงพระราม อวตารหนึ่งของพระวิษณุ โครงสร้างของหมู่อาคารในมนเทียรประกอบด้วยมนเทียรซึ่งมีความสูงหลายชั้น ป้อมปราการ และวัง ปัจจุบันภายในมนเทียรประดิษฐานเทวรูปองค์ประธานเป็นพระรธกฤษณะ นอกจากนี้มนเทียรยังเป็นที่รู้จักจากวิมานที่สูงที่สุดแห่งหนึ่งด้วยความสูง 344 ฟุต
การทิ้งระเบิดจังหวัดพระนครในสงครามโลกครั้งที่สอง
ภูมิหลัง
ในภารกิจการทิ้งระเบิดในไทยครั้งแรก ฝ่ายสหรัฐได้เริ่มใช้เครื่องบินโบอิง บี-29 ซูเปอร์ฟอร์เทรส เพื่อโจมตีเป้าหมายในกรุงเทพฯ เป็นการทดลอง ก่อนที่มันจะถูกส่งไปยังปฎิบัติการทิ้งระเบิดในหมู่เกาะบ้านเกิดญี่ปุ่น การตัดสินใจใช้เครื่องบิน บี-29 เพื่อทิ้งระเบิดกรุงเทพฯ ย้อนหลังไปถึงปี พ.ศ. 2486 และได้มีการกล่าวถึงในแถลงการณ์ระหว่างประธานาธิบดีสหรัฐฯ แฟรงคลิน ดี. รูสเวลต์ และนายกรัฐมนตรีอังกฤษ วินสตัน เชอร์ชิลล์ ซึ่งรูสเวลต์แนะนำว่าพวกเขาควรใช้ระเบิดโจมตีท่าเรือและทางรถไฟ
การระเบิดของอังกฤษและอเมริกายังได้รับความช่วยเหลือจากขบวนการเสรีไทยซึ่งเป็นขบวนการกองโจรทางพลเรือนต่อต้านญี่ปุ่นซึ่งสนับสนุนพันธมิตร ตัวแทนของขบวนการเสรีไทยมีส่วนสำคัญในการกำหนดเป้าหมายสำหรับเครื่องบินฝ่ายสัมพันธมิตรและที่ตั้งของตำแหน่งญี่ปุ่นและรายงานสภาพอากาศเหนือเป้าหมาย
สะพานพระราม 6
ในวันที่ 2 มกราคม พ.ศ. 2488 สะพานพระราม 6 ได้ตกเป็นเป้าหมายในการถูกฝ่ายสัมพันธมิตร นำโดยสหรัฐฯ และอังกฤษ โดยทางสหรัฐได้ใช้เครื่องบินทิ้งระเบิด บี-24 ของสหรัฐฯ ทิ้งระเบิด 4 ลูกลงทั้งสองฝั่งของสะพานที่เชื่อมฝั่งตะวันออกและตะวันตกของแม่น้ำเจ้าพระยา
จตุรภุชมนเทียร (โอรฉะ)
ภายนอกของมนเทียรประดับตกแต่งด้วยสัญลักษณ์ดอกบัว ผสมผสานรูปแบบของมนเทียรกับป้อมปราการ โดยมนเทียรหันหน้าไปทางตะวันออก และตั้งอยู่บนระนาบเดียวกับรามราชามนเทียรแห่งโอรฉะซึ่งตั้งอยู่ติดกัน อย่างไรก็ตาม ถายในไม่ปรากฏการตกแต่งมากนัก มีการเล่าสืบทอดกันมาว่าเมื่อแรกสร้างเสร็จ ยอดของหอคอยหุ้มไปด้วยทองคำแต่ต่อมาก็ค่อย ๆ จางหายไปตามกาลเวลม
การทิ้งระเบิดจังหวัดพระนครในสงครามโลกครั้งที่สอง
สะพานพระราม 6
การทิ้งระเบิดสะพานพระราม 6 มีเป้าหมายเพื่อทำลายจุดยุทธศาสตร์ที่ญี่ปุ่นใช้ไทยเป็นทางผ่านสำคัญในการสู้รบ ซึ่งนอกจากสะพานแห่งนี้แล้ว ฝ่ายสัมพันธมิตรยังโจมตีพื้นที่ยุทธศาสตร์อื่นๆ เช่น สถานีรถไฟหัวลำโพง สถานีรถไฟบางกอกน้อย โรงไฟฟ้าวัดเลียบ เป็นต้น ขณะเดียวกันยังเป็นการกดดันรัฐบาลจอมพล ป. พิบูลสงครามให้ยุติการเป็นพันธมิตรกับจักรวรรดิญี่ปุ่นอีกด้วย
โรงไฟฟ้าวัดเลียบ
เมื่อวันที่ 14 เมษายน พ.ศ. 2488 ฝ่ายอังกฤษได้ส่งเครื่องบินทิ้งระเบิดบริเวณโรงไฟฟ้าวัดเลียบ หลังจากโรงไฟฟ้าวัดเลียบถูกทำลาย ทำให้พระนครไม่มีไฟฟ้าและน้ำประปาใช้เป็นเวลานานถึงสองเดือน จนกว่าโรงไฟฟ้าจะซ่อมแล้วเสร็จ อีกทั้งการทิ้งระเบิดมีการทิ้งผิดเป้าหมายที่ต้องการเป็นจำนวนไม่น้อย ทำให้สถานที่ทางวัฒนธรรม เช่น วัดราชบุรณราชวรวิหาร ทำให้ภาพวาดของขรัวอินโข่งได้รับความเสียหาย
ฝ่ายไทย
ทางกองทัพอากาศไทยได้ส่งเครื่องบินขับไล่ขึ้นต่อสู้สกัดกั้น แต่ไม่ได้ผลเพราะเครื่องบินที่มีสมรรถนะต่ำกว่า และต่อมาในระยะหลังที่ใช้เครื่องบินทิ้งระเบิดแบบบี-29 ซึ่งจะบินมาเป็นหมู่ในระยะสูง ปืนต่อสู้อากาศยานยิงไม่ถึง จึงได้มีการมาทิ้งระเบิดเวลากลางวันอย่างเสรี อีกทั้งรัฐบาลต้องประกาศให้ประชาชนเตรียมพร้อมสำหรับการทิ้งระเบิด เมื่อมาถึงทางการจะเปิดเสียงสัญญาณหวอเสียงดังเพื่อเตือนให้ประชาชนได้ระวังตัว เช่น หลบอยู่ในหลุมพรางที่ขุดขึ้นเอง หรือพรางไฟ เป็นต้น แต่ประชาชนบางส่วนก็ได้อพยพย้ายไปอยู่ตามชานเมืองหรือต่างจังหวัด ตลอดจนลงไปอยู่ในหลุมที่ทางการจัดสร้างไว้ เป็นต้น ซึ่งการอพยพนั้นมักจะเดินกันไปเป็นขบวนกลุ่มใหญ่เหมือนขบวนคาราวาน โดยชานเมืองที่ผู้คนนิยมไปกันเป็นจำนวนมากคือ บริเวณถนนสุขุมวิท ซึ่งในเวลานั้นเรียกว่า บางกะปิ
ฝ่ายญี่ปุ่น
กองทัพญี่ปุ่นประจำประเทศไทยนั้นอยู่ภายใต้การบัญชาการของพลโทอาเกโตะ นากามูระ
นอกจากนี้ฝ่ายญี่ปุ่นได้เอาปืนต่อสู้อากาศยานขึ้นไปตั้งบนภูเขาทอง (พระบรมบรรพต)ยิงเครื่องบินฝ่ายสัมพันธมิตรที่มาทิ้งระเบิดใส่กรุงเทพฯ ทำให้โครงสร้างภูเขาทองได้รับความเสียหายอย่างมาก
วัดสว่างอารมณ์ (อำเภอพระนครศรีอยุธยา)
วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนพริก อำเภอพระนครศรีอยุธยา จังหวัดพระนครศรีอยุธยา มีที่ดินตั้งวัดเนื้อที่ 28 ไร่
วัดสว่างอารมณ์สร้างขึ้นเมื่อประมาณ พ.ศ. 2315 โดยมีนายพูน หรือที่ชาวบ้านรียกกันว่าตาปะขาวพูน เป็นผู้สร้างวัดนี้ เมื่อสร้างวัดนี้ขึ้นแล้วได้อุปสมบทอยู่ปกครองวัดเป็นเจ้าอาวาสอยู่ ต่อมาวัดได้รับพระราชทานวิสุงคามสีมาประมาณ พ.ศ. 2320
อาคารเสนาสนะต่าง ๆ ได้แก่ อุโบสถกว้าง 7.15 เมตร ยาว 18.80 เมตร ก่ออิฐถือปูน วิหารกว้าง 5.15 เมตร ยาว 8.20 เมตร ก่ออิฐถือปูน ศาลาการเปรียญกว้าง 11 เมตร ยาว 18 เมตร เป็นอาคารครึ่งตึกครึ่งไม้ กุฎิสงฆ์จำนวน 8 หลัง เป็นอาคารไม้ 7 หลัง ครึ่งตึกครึ่งไม้ 1 หลัง นอกนี้ยังมี หอไตร หอระฆัง และฌาปนสถาน สำหรับปูชนียวัตถุมี พระประธานในอุโบสถ ยีงพบใบเสมาทำด้วยหินทรายขาว แบบเสมานั่งแท่น เอวเสมาคล้ายหัวพญานาคทั้งสองข้าง เป็นเสมาเดี่ยว เป็นอิทธิพลแบบลพบุรี น่าจะเก่ากว่าสมัยพระเจ้าปราสาททองขึ้นไป มีวิหารขนาดเล็ก ซึ่งมีกำแพงแก้วสองชั้น ชั้นในยกพื้นสูง ประตูออกตรงกลางทุกด้าน เสาปากประตูแทนที่จะเป็นหัวเม็ดทรงมัณฑ์ธรรมดา แต่ก่อเป็นทรงปรางค์เล็กๆทรงงดงาม ส่วนกำแพงแก้วชั้นนอกมีมณฑป ก่อกลางกำแพงทุกด้านและที่มุมทุกมุม รวมแปดทิศ
เฟรียดริก ยุงแบร์ย
คอล เฟรียดริก ยุงแบร์ย (Karl Fredrik Ljungberg; เกิด 16 เมษายน ค.ศ. 1977) เป็นอดีตนักฟุตบอลชาวสวีเดน
ยุงแบร์ยเริ่มต้นเล่นฟุตบอลกับฮัล์มสตาซึ่งเป็นสโมสรในบ้านเกิด ก่อนที่จะย้ายมาร่วมสโมสรอาร์เซนอลในพรีเมียร์ลีกใน ค.ศ. 1998 ที่อาร์เซนอลนี้ทำให้ลุงเบิร์กมีชื่อเสียง เมื่อสามารถคว้าแชมป์พรีเมียร์ลีก, เอฟเอคัพ และอีกหลายแชมป์หรือรองแชมป์มาได้ ลุงเบิร์กมีสถิติกับอาร์เซนอลด้วยการยิงไปทั้งหมด 46 ประตู จากการลงสนามทั้งหมด 216 นัดในทุกรายการ
ในช่วงนี้ยุงแบร์ยได้เป็นพรีเซนเตอร์ให้กับหลายผลิตภัณฑ์ เช่น กางเกงในของเคลวิน ไคลน์, ไนกี้ เป็นต้น
ยุงแบร์ยย้ายออกจากอาร์เซนอลไปใน ค.ศ. 2007 ไปร่วมกับหลายสโมสร ได้แก่ เวสต์แฮม ยูไนเต็ด, ซีแอตเติล ซาวเดอร์ส และชิคาโก ไฟร์ ในเมเจอร์ลีก, เซลติก ในสก๊อตติชพรีเมียร์ลีก, ชิมิซู เอส-พลัส ในเจลีก และเล่นให้สโมสรมุมไบซิตีในอินเดียนซูเปอร์ลีกเป็นสโมสรสุดท้าย ขณะที่ผลงานระดับทีมชาติ ยุงแบร์ยลงสนามทั้งสิ้น 75 นัด ยิงได้ 14 ประตู
ยุงแบร์ยเคยตัดสินใจยุติการเป็นนักฟุตบอลตั้งแต่กลาง ค.ศ. 2012 ด้วยวัย 35 ปี ก่อนที่จะกลับมาเล่นฟุตบอลอีกครั้งใน ค.ศ. 2014 กับสโมสรมุมไบซิตีในอินเดีย แต่ด้วยปัญหาบาดเจ็บจึงเล่นไม่ได้ลงนัดเปิดสนาม และเล่นให้กับมุมไบซิตีเพียง 4 เกมก่อนที่เฟรียดริกจะตัดสินใจจบสัญญาและเดินทางกลับลอนดอน
คำสงวน
ในภาษาคอมพิวเตอร์ คำสงวน (หรือคำบ่งชี้สงวน) คือคำที่ไม่สามารถใช้เป็นตัวระบุ เช่นชื่อของตัวแปร ฟังก์ชั่น หรือลาเบล คำสงวนถูกนิยามตามไวยากรณ์ภาษาคอมพิวเตอร์ และอาจจะมีหรือไม่มีความหมายก็ได้
หนึ่งในคำที่มักสับสนกับคำสงวน คือคีย์เวิร์ด (keyword) ซึ่งเป็นคำที่มีความหมายพิเศษตามแต่บริบท ชื่อที่พบได้ในไลบรารีมาตรฐาน (standard library) แต่ไม่ถูกรวมมาในภาษาคอมพิวเตอร์ตั้งแต่ต้น ไม่ใช่ทั้งคำสงวนและคีย์เวิร์ด ทั้งนี้วลี "คำสงวน" และ "คีย์เวิร์ด" มักสามารถใช้แทนกันได้ในหลายกรณี เช่นการกล่าวว่าคำสงวนคือคำที่ "ถูกสงวนไว้ใช้เป็นคีย์เวิร์ด" นิยามของคำสงวนและคีย์เวิร์ดต่างกันไปตามแต่ละภาษาโปรแกรมมิ่ง
โดยทั่วไปแล้วคำคำหนึ่งอาจจะไม่ต้องเป็นทั้งคำสงวนและคีย์เวิร์ด แต่ในภาษาโปรแกรมมิ่งสมัยใหม่ คำสงวนใดๆ มักจะเป็นคีย์เวิร์ดเพื่อความง่ายในการอ่านโค้ดโปรแกรม (เพราะคีย์เวิร์ดไม่ควรถูกสับสนกับคำบ่งชี้) ในภาษาโปรแกรมมิ่งบางภาษาเช่นซีหรือไพธอน คำสงวนทุกคำเป็นคีย์เวิร์ด และคีย์เวิร์ดทุกคำเป็นคำสงวน ในขณะที่สำหรับภาษาบางภาษาเช่นจาว่า คีย์เวิร์ดทุกคำเป็นคำสงวน แต่คำสงวนทุกคำไม่ใช่คีย์เวิร์ด
การแบ่งแยก
ดังที่ได้กล่าวไปว่าคำสงวนใดๆ โดยมากมักเป็นคีย์เวิร์ด และคีย์เวิร์ดใดๆ ก็มักเป็นคำสงวนด้วน ดังนั้นจึงพบการใช้คำว่า "คำสงวน" และ "คีย์เวิร์ด" ในบริบทแทนกันอยู่บ่อยครั้ง แต่ในทางทฤษฎีแล้ว คำสองคำนี้มีความหมายไม่เหมือนกัน
การทำให้คีย์เวิร์ดเป็นคำสงวนส่งผลให้กระบวนการอ่านโค้ดง่ายขึ้น เพราะจะไม่เกิดความกำกวมว่าคำคำหนึ่งที่เป็นคีย์เวิร์ดนั้นกำลังทำหน้าที่คีย์เวิร์ดหรือชื่อทั่วไป ดังนั้นโดยทั่วไป คีย์เวิร์ดจะเป็นสับเซตของคำสงวน ทั้งนี้คำสงวนใดๆ ไม่จำเป็นต้องเป็นคีย์เวิร์ด เช่นคำว่า goto ในภาษาจาวาเป็นคำสงวน แต่ไม่ใช่คีย์เวิร์ดในภาษาจาวา
ศาสนาพุทธในประเทศเช็กเกีย
ศาสนาพุทธในประเทศเช็กเกีย เป็นศาสนาหนึ่งที่มีศาสนิกชนขนาดน้อย ส่วนใหญ่เป็นผู้อพยพเข้าเมืองจากเอเชีย จากการสำรวจสำมะโนครัวประชากรเมื่อ พ.ศ. 2544 พบว่าประเทศเช็กเกียมีพุทธศาสนิกชน 6,817 คน ส่วนพจนานุกรมพุทธศาสนาโลก ระบุว่ามีพุทธสถานในประเทศทั้งหมด 70 แห่ง
โดยมากศาสนิกชนเป็นบุคคลเชื้อสายเวียดนาม นับถือนิกายมหายาน ทั้งยังผสานความเชื่อเข้ากับการบูชาบรรพบุรุษ ลัทธิขงจื๊อ และลัทธิเต๋า ถือเป็นชาวเอเชียกลุ่มใหญ่ที่สุดในประเทศ คิดเป็นสัดส่วนสองในสามของชาวพุทธทั้งประเทศ หรือกว่า 60,000 คน อาศัยอยู่ในกรุงปรากและเมืองเชป นอกนั้นเป็นชาวเช็กที่เปลี่ยนไปนับถือนิกายเถรวาทหรือวัชรยาน ทั้งยังมีกลุ่มชาวจีนและเกาหลีโพ้นทะเลอีกจำนวนหนึ่ง มีวัดพุทธของชาวเกาหลีจำนวนสิบวัด ในจำนวนนั้นมีสามแห่งตั้งอยู่กรุงปรากและเมืองเบอร์โน ส่วนชุมชนไทยจำนวน 616 คน (พ.ศ. 2563) มีศูนย์กลางอยู่ที่วัดธรรมกิติวงศ์ ซึ่งจัดตั้งเมื่อ พ.ศ. 2553
พุทธศาสนิกชนเชื้อสายเช็กส่วนใหญ่นับถือนิกายวัชรยานหรือศาสนาพุทธแบบทิเบต มีทั้งนิกายญิงมาและนิกายกาจู กำลังมีการก่อสร้างศูนย์พุทธศาสนาขนาดใหญ่ในกรุงปราก
มาร์กาเร็ต โบฟอร์ท
มาร์กาเร็ต โบฟอร์ท อาจจะหมายถึง
Dipyrena
ถิ่นกำเนิดคืออเมริกาใต้ตอนใต้
สปีชีส์ในสกุล ได้แก่:
สนามกีฬาอากิตะยาบาเซะ
สนามกีฬาอากิตะยาบาเซะ (秋田八橋スタジアム) ตั้งอยู่ที่เมืองอากิตะ ประเทศญี่ปุ่น
ในปี ค.ค. 2001 สนามกีฬาแห่งนี้เป็นสนามกีฬาหลักของกีฬาเวิลด์เกมส์ ครั้งที่ 6 ที่ญี่ปุ่นเป็นเจ้าภาพ
ชาริ (เมือง)
ชาริ (斜里町 (Shari-chō)) เป็นเมืองที่ตั้งอยู่ในกิ่งจังหวัดโอค็อตสค์ จังหวัดฮกไกโด ประเทศญี่ปุ่น ณ เดือนกันยายน ค.ศ. 2016 เมืองนี้มีประชากรประมาณ 11,897 คน มีความหนาแน่นของประชากร 16 คนต่อตารางกิโลเมตร และมีพื้นที่ทั้งหมด 736.97 ตารางกิโลเมตร อุทยานแห่งชาติชิเรโตโกะตั้งอยู่ภายในชาริ
ในช่วงสงครามโลกครั้งที่ 2 เมื่อวันที่ 22 มิถุนายน ค.ศ. 1945 ชาริถูกโจมตีจากเรือดำน้ำยูเอสเอส บาร์บ (USS Barb) การโจมตีครั้งนี้มีความโดดเด่นเนื่องจากเป็นการโจมตีเป้าหมายที่อยู่บนพื้นดินด้วยจรวดจากเรือดำน้ำครั้งแรก
จังหวัดกาลวาโดส
กาลวาโดส (Calvados, ) เป็นจังหวัดที่ตั้งอยู่ในแคว้นนอร์ม็องดี ประเทศฝรั่งเศส ชื่อจังหวัดกาลวาโดสตั้งตามลักษณะของกลุ่มหินบริเวณชายฝั่งทะเลที่เป็นที่ตั้ง ตัวจังหวัดตั้งอยู่ทางตอนเหนือของประเทศ โดยมีก็องเป็นเมืองหลัก ใน ค.ศ. 2019 จังหวัดนี้มีประชากร 694,905 คน
กาลวาโดสเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดนอร์ม็องดี
อีเมลลับฉบับ, ไซมอน
อีเมลลับฉบับ, ไซมอน (Love, Simon) เป็นภาพยนตร์แนวโรแมนติกดราม่า, วัยรุ่น และ ตลกดราม่า โดยเนื้อเรื่องภาพยนตร์เรื่องนี้สร้างขึ้นร่วมกับนวนิยายเรื่อง Simon vs. the Homo Sapiens Agenda ซึ่งเขียนโดย เบ็คกี้ แอลเบอร์ทาลลี ภาพยนตร์เรื่องนี้กำกับโดยเกร็ก เบอร์ลานติ เขียนบทภาพยนตร์โดย ไอแซก แอปเทกเกอร์ และ เอลิซาเบธ เบอร์เกอร์ ซึ่งภาพยนตร์เรื่องนี้แสดงนำโดย นิก รอบินสัน, จอช เดอเมล และ เจนนิเฟอร์ การ์เนอร์ เรื่องราวของภาพยนตร์เรื่องนี้เป็นเรื่องราวเกี่ยวกับเด็กหนุ่มที่มีชื่อว่า ไซมอน สเปียร์ ที่ต้องปิดบังผู้เองมาตลอดว่าเขาเป็นเกย์เพื่อที่จะทำให้ชีวิตของเขาเป็นปกติ จนกระทั่งวันหนึ่งเขาได้มีโอกาสเจอบุคคลนิรนามทางออนไลน์ในโรงเรียนเดียวกันกับเขาซึ่งประกาศตัวว่าเป็นเกย์เหมือนกัน ซึ่งไซมอนก็ได้ตกหลุมรักกับบุคคลนิรนามทางออนไลน์คนนั้น
อีเมลลับฉบับ, ไซมอน ถูกนำมาฉายครั้งแรกในงานเทศกาลภาพยนตร์ Mardi Gras Film Festival ในวันที่ 27 กุมภาพันธ์ พ.ศ. 2561 ก่อนจะถูกฉายในประเทศสหรัฐอเมริกาเป็นครั้งแรกในวันที่16 มีนาคม พ.ศ. 2561 โดย ทเวนตีท์เซนจูรีฟอกซ์ และ นำเข้ามาฉายในประเทศไทยเป็นครั้งแรกในวันที่ 24 พฤษภาคม พ.ศ. 2561 ซึ่งภาพยนตร์เรื่องนี้ถือเป็นภาพยนตร์เกี่ยวกับความรักของเพศที่สามในช่วงวัยรุ่นเรื่องแรกที่บริษัทภาพยนตร์ระดับเดอะบิ๊กซิกซ์ของฮอลลีวู้ดทำ
เรื่องย่อ
ไซมอน สเปียร์ เด็กหนุ่มวัยรุ่นที่กำลังศึกษาในระดับมัธยมศึกษาตอนปลายคนหนึ่งในเมืองแอตแลนตา, รัฐจอร์เจีย ที่ต้องปิดบังตัวเองมาตลอดว่าเป็นเกย์ เขาเป็นคนที่ค่อนข้างจะเก็บตัวและรักครอบครัวมาก เขามีเพื่อนสนิทด้วย 3 คนคือ นิกและลีอาห์ซึ่งเป็นเพื่อนสนิทตั้งแต่สมัยอนุบาล กับแอ๊บบี้ซึ่งเป็นนักเรียนที่เพิ่งจะย้ายเข้ามาเรียนใหม่
วันหนึ่งเขาได้มีโอกาสเจอกับบุคคลนิรนามทางออนไลน์ซึ่งอยู่โรงเรียนเดียวกันกับเขาที่ใช้นามแฝงว่า “บลู” โดยบลูได้ประกาศตัวเองผ่านทางบล็อกเกอร์ของโรงเรียนว่าเขาเป็นเกย์และนั้นก็เป็นจุดเริ่มต้นที่ทำให้ไซมอนได้รู้จักบลู ซึ่งเขาก็ได้สร้างบัญชีอีเมลขึ้นมาใหม่และส่งอีเมลไปหาบลูโดยใช้นามแฝงว่า “ฌาคส์” ทั้งคู่ได้ทำการแอบติดต่อผ่านทางอีเมลกันสักระยะหนึ่ง
จนกระทั่งมาร์ตินผู้ที่แอบชอบแอ๊บบี้เพื่อนสนิทของไซมอน และเพื่อนร่วมชั้นเดียวกันกับเขาได้มีโอกาสไปเจอบทสนทนาทางอีเมลระหว่างไซมอนกับบลูโดยบังเอิญ จากเหตุการณ์นี้ทำให้มาร์ตินรู้ว่าไซมอนเป็นเกย์และได้สร้างบัญชีอีเมลขึ้นมาใหม่เพื่อแอบคุยกับบลู ซึ่งเขาก็ได้ทำการบันทึกหน้าจอบทสนทนาทางอีเมลระหว่างไซมอนกับบลู และทำการข่มขู่ไซมอนให้ช่วยเขากับแอ๊บบี้ให้คบกันให้ได้โดยหากไซมอนไม่สามารถทำได้เรื่องราวระหว่างไซมอนกับบลูก็จะถูกเปิดโปงออกมาทั้งหมด ดังนั้นไซมอนจึงจำเป็นต้องทำทุกวิถีทางที่จะทำให้แอ๊บบี้คบกับมาร์ติน เพื่อที่มาร์ตินจะได้ไม่เปิดโปงความลับระหว่างเขากับบลู และหลังจากนั้นเรื่องราวต่างๆก็ได้เกิดขึ้น
กำแพงจั่วขั้นบันได
กำแพงจั่วขั้นบันได (stepped gable, crow-stepped gable หรือ corbie step) คือลักษณะหนึ่งของหน้าจั่วที่สองด้านที่แหลมขึ้นไปประกบกันเป็นยอดจะหยักเป็นขั้นๆ คล้ายบันได หรือส่วนแหลมของกำแพงกันตก (parapet) ที่มีลักษณะเป็นผนังที่ตั้งอยู่ปลายหลังคาหรือบนกำแพงอิฐก็มักจะตั้งซ้อนขึ้นเป็นขั้น ๆ เพื่อความสวยงามและความสะดวกในการปิดส่วนบนของงานอิฐให้ดูงดงาม
ในภาษาดัตช์หน้าจั่วลักษณะเรียกว่า "trapgevel" ที่แปลว่า "กำแพงจั่วขั้นบันได" ที่เป็นลักษณะที่ใช้ในการสร้างสิ่งก่อสร้างที่ทำด้วยอิฐหลายแห่งในเนเธอร์แลนด์, เบลเยียม และบ้านเรือนตึกรามของผู้ตั้งถิ่นฐานในอาณานิคมของเนเธอร์แลนด์ ส่วนกำแพงจั่วขั้นบันไดที่สร้างในทวีปอเมริกาเหนือจะเป็นหน้าจั่วที่สร้างในคริสต์ศตวรรษที่ 19 หรือบางครั้งก็จะพบในสถาปัตยกรรมฟื้นฟูเรอแนซ็องส์ของทางตอนเหนือของยุโรป
ระเบียงภาพ
ตัวอย่างของสิ่งก่อสร้างที่มีจั่วแบบกำแพงจั่วขั้นบันได
= (อัลบั้ม)
= (อ่านว่า อีควอลส์ Equals) เป็นสตูดิโออัลบั้มลำดับที่ 4 ของนักร้องนักแต่งเพลงชาวอังกฤษ เอ็ด ชีแรน วางจำหน่ายเมื่อวันที่ 29 ตุลาคม ค.ศ. 2021 โดยอะไซลัมเรเคิดส์ และแอตแลนติกเรเคิดส์ อัลบั้มนี้ได้ทำการประชาสัมพันธ์ซิงเกิลจำนวน 4 เพลง คือ "แบดฮาบิตส์" "ชิพเวอส์" "โอเวอร์พาสกราฟฟิตี" "เดอะโจกเกอร์แอนด์เดอะควีน" "2สเต็ป" และซิงเกิลโปรโมต "วิสิตติงอาเวอส์"
เมื่อเปิดตัวอัลบั้ม = ได้รับคำวิจารณ์ที่หลากหลายจากนักวิจารณ์เพลง ซึ่งชื่นชมการทดลองเกี่ยวกับเสียงที่เกิดขึ้นใหม่ของชีแรน ในขณะก็วิจารณ์ในด้านโปรดิวชันส์ อัลบั้มขึ้นอันดับหนึ่งในหลายประเทศ เช่น ออสเตรเลีย เบลเยียม แคนาดา เดนมาร์ก ฝรั่งเศส เยอรมนี ไอร์แลนด์ อิตาลี ลิทัวเนีย เนเธอร์แลนด์ นิวซีแลนด์ สกอตแลนด์ สวีเดน สหราชอาณาจักร และสหรัฐอเมริกา
อัลบั้มรุ่นทัวร์วางจำหน่ายเมื่อวันที่ 27 พฤษภาคม ค.ศ. 2022 ประกอบด้วยสองเพลงของเขาจาก เยสเตอร์เดย์ เป็นภาพยนตร์ในปี ค.ศ. 2019 คือเพลง "วันไลฟ์" และ "เพนกวินส์" และเพลงใหม่สองเพลง "ไอวิลรีเมมเบอร์ยู" และ "เวลคัมทูเดอะเวิลด์" การออกใหม่ยังมีซิงเกิล "อาฟเตอร์โกล" ในปี ค.ศ. 2020 ซิงเกิลเวอร์ชัน "เดอะโจกเกอร์แอนด์เดอะควีน" ที่มีนักร้องนักแต่งเพลงชาวอเมริกันเทย์เลอร์ สวิฟต์ เวอร์ชันซิงเกิลของ "2สเต็ป" ร่วมร้องกับแร็ปเปอร์ชาวอเมริกันลิลเบบี รีมิกซ์ของ "แบดฮาบิตส์" ร่วมร้องกับวงร็อคอังกฤษบริงมีเดอะฮอไรซันและการร่วมงานกับนักร้องชาวไนจีเรียไฟร์บอยดีเอ็มแอลในเพลง "เปรู" รีมิกซ์ครั้งที่สองของ "2สเต็ป" ยังรวมอยู่ในการออกใหม่ในหลายประเทศด้วย
อัลบั้มเวอร์ชันภาษาฝรั่งเศสวางจำหน่ายเมื่อวันที่ 4 พฤศจิกายน ค.ศ. 2021 เวอร์ชันนี้มีเพลง "เปรู" รีมิกซ์ของ "2สเต็ป" ร่วมร้องกับเลโต "แบมแบม" โดยกามิลา กาเบโยร่วมร้องกับชีแรน และซิงเกิลใหม่ "คอลออนมี" โดยเวียนเนย์ร่วมร้องกับชีแรน รุ่นลิมิเต็ดมีดีวีดีคอนเสิร์ตเดอะเอฟเอ็นเอซีไลฟ์ 2021 คอนเสิร์ต อัลบั้มนี้ขายได้ 1.3 ล้านชุดทั่วโลกในปี 2021 จนกลายเป็นอัลบั้มขายดีอันดับ 5 ของโลก
รายการเพลง
หมายเหตุ
มาเก๊า
มาเก๊า หรือ เอ้าเหมิน มีชื่อทางการว่า เขตบริหารพิเศษมาเก๊าแห่งสาธารณรัฐประชาชนจีน เป็นพื้นที่บนชายฝั่งทางใต้ของประเทศจีน ปกครองโดยประเทศโปรตุเกสก่อนพ.ศ. 2542 เป็นอาณานิคมของยุโรปที่เก่าแก่ที่สุดในจีน ตั้งแต่คริสต์ศตวรรษที่ 16 อำนาจอธิปไตยเหนือมาเก๊าได้ย้ายไปที่สาธารณรัฐประชาชนจีนในพ.ศ. 2542 กลายเป็นเขตปกครองพิเศษของจีน   โดยมีฐานะเป็น เขตบริหารพิเศษ ของจีนภายใต้หลักการ “หนึ่งประเทศสองระบบ”  เป็นเวลา 50 ปี จากวันที่ 19 ธันวาคม 2542 จนถึงปี วันที่ 19 ธันวาคม พ.ศ. 2592
มาเก๊าได้มีบทบาทที่มีอิทธิพลต่อจีนและตะวันตกโดยเฉพาะระหว่างคริสต์ศตวรรษที่ 16 และ คริสต์ศตวรรษที่ 19 ผู้ที่อาศัยอยู่ในมาเก๊าส่วนใหญ่พูดภาษากวางตุ้งเป็นภาษาแม่ ภาษาจีนกลาง ภาษาโปรตุเกส และภาษาอังกฤษก็มีพูดด้วย ชาวมาเก๊า (Macanese) มีความหมายโดยกว้าง ๆ คือผู้ที่พำนักอาศัยถาวรอยู่ในมาเก๊า ส่วนในวงแคบ หมายถึง ชนพื้นเมืองในมาเก๊าที่สืบทอดมาจากชาวโปรตุเกส มักจะผสมกับชาวจีนและบรรพบุรุษชาติอื่น ๆ นอกจากสิ่งที่เหลือจากประวัติศาสตร์ยุคอาณานิคมแล้ว
มาเก๊าประกอบไปด้วยส่วนที่ติดกับแผ่นดินใหญ่ เรียกว่าคาบสมุทรมาเก๊า และส่วนที่เป็นเกาะ ได้แก่ ไตปปา, โกไต และโกโลอานี
อำเภอรัตภูมิ
รัตภูมิ เป็นอำเภอหนึ่งในจังหวัดสงขลา เป็นอำเภอที่ตั้งอยู่ทางด้านทิศตะวันตกสุดของจังหวัดสงขลา ติดต่อกับอำเภอควนกาหลง จังหวัดสตูล ด้านทิศเหนือติดต่อกับ อำเภอป่าบอน จังหวัดพัทลุง ทิศตะวันออก ติดต่อกับอำเภอควนเนียง อำเภอบางกล่ำ จังหวัดสงขลา ทิศใต้ ติดต่อกับอำเภอหาดใหญ่ จังหวัดสงขลา เป็นอำเภอที่มีทรัพยากรธรรมชาติอุดมสมบูรณ์ พื้นที่ลาดเอียงจากทิศตะวันตก เทือกเขาบรรทัด ซึ่งเป็นพื้นที่ต้นน้ำ ในตำบลเขาพระ ไปทางทิศตะวันออกอันเป็นเป็นที่ราบเรือกสวนไร่นา ซึ่งเหมาะในการทำการเกษตร พื้นที่ลุ่มน้ำคลองภูมี(คลองรัตภูมิ) เป็นหนึ่งในลุ่มน้ำทะเลสาบสงขลา คำขวัญประจำอำเภอ ว่า “ถิ่นดินแดง แหล่งผลไม้ดก น้ำตกเจ้าฟ้า ภูผามีตำนาน ประตูผ่านสู่ชายแดน”
ประวัติ
อำเภอรัตภูมิ เดิมเป็นกิ่งอำเภอรัตภูมิอยู่ในเขตการปกครองของอำเภอปากพะยูน จังหวัดพัทลุง ซึ่งตรงกับรัชสมัยพระบาทสมเด็จพระจุลจอมเกล้าเจ้าอยู่หัวรัชกาลที่ 5 แห่งกรุงรัตนโกสินทร์ ตั้งอยู่ที่บ้านปากบางภูมี ซึ่งเป็นปากน้ำของคลองภูมี(รัตภูมิ) ริมทะเลสาบสงขลา ซึ่งขณะนี้อยู่ในพื้นที่ของ ตำบลรัตภูมิ อำเภอควนเนียง และได้ยกฐานะ ขึ้นเป็นอำเภอเมื่อปี พ.ศ. 2435 เรียกชื่อ "อำเภอรัฐภูมิ"
แต่เนื่องจากชื่อนี้เกิดไปใช้ชื่อพ้องกับจังหวัดกำแพงเพชร ทางราชการเกรงว่าจะสับสน เมื่อ พ.ศ. 2480 จึงเปลี่ยนเป็นชื่อใหม่ว่า "อำเภอรัตตภูมิ" แต่คำว่ารัตตภูมิไม่มีคำแปลมีการตรวจสอบแล้วจึงเปลี่ยนใหม่อีกครั้งหนึ่งเมื่อพ.ศ. 2504 ว่า "อำเภอรัตภูมิ" ซึ่งแปลว่า "พื้นที่ดินแดง" และตรงกับความเป็นจริง เพราะดินของอำเภอรัตภูมิส่วนมากจะเป็นดินสีแดงละเอียด และมีแร่ธาตุอาหารสำหรับเป็นอาหารของพืชอยู่มากไม่ได้หมายถึงดินลูกรังแต่อย่างใด สำหรับตำบลที่ตั้งที่ว่าการอำเภอยังให้คงชื่อตำบลกำแพงเพชรอยู่เช่นเดิม
ที่ตั้งและอาณาเขต
อำเภอรัตภูมิตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอรัตภูมิแบ่งพื้นที่การปกครองออกเป็น 5 ตำบล 63 หมู่บ้าน
การศึกษา
อำเภอรัตภูมิ มีสถาบันการศึกษาระดับ โรงเรียน และ วิทยาลัย สถาบันที่สำคัญประกอบด้วย
สถานที่ท่องเที่ยวน่าสนใจ
ตั้งอยู่ในเขตอำเภอรัตภูมิ ห่างจากอำเภอเมืองฯ 52 กิโลเมตร ตามทางหลวงหมายเลข 406 ระหว่างกิโลเมตรที่ 35-36 แยกจากปากทาง 800 เมตร อำเภอรัตภูมิ จังหวัดสงขลา สำหรับชื่อของน้ำตกบริพัตรนั้น มีเรื่องเล่าว่า ในอดีตน้ำตกแห่งนี้ชื่อว่าน้ำตกคลองลำเรียน และในช่วงปี พ.ศ. 2469 –2471 ซึ่งเป็นปีใดยังไม่ปรากฏชัดนัก จอมพล สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิจ ซึ่งดำรงตำแหน่งผู้บัญชาการทหารบกในขณะนั้น ได้เสด็จเดินทางมาราชการจากจังหวัดสงขลาสู่จังหวัดสตูล และทรงพักผ่อนที่น้ำตกแห่งนี้ จึงได้ทรงจารึกพระนามไว้ที่หน้าผาของน้ำตกว่า "บริพัตร" น้ำตกคลองลำเรียนจึงได้ชื่อว่าน้ำตกบริพัตรตั้งแต่นั้นมา